# KOPSAVILKUMS

## Atbildes uz biežāk uzdotajiem jautājumiem

|  |  |
| --- | --- |
| Programmas nosaukums: | “Nevalstisko organizāciju darbība Ukrainas civiliedzīvotāju atbalstam” |
| Projektu pieteikumu konkursa numurs: | 2022.LV/BDP\_UKR |
| Projektu pieteikumu konkursa izsludināšanas datums: | 05.08.2022. |
| Projektu pieteikumu iesniegšanas termiņš: | 19.08.2022. |
| Projektu izmaksu attiecināmības periods: | 15.07.2022. – 31.12.2022. |

**Projekta iesniedzēja atbilstība (Projekta pieteikuma A sadaļa)**

[Vai jāiesniedz kādi pierādījumi par projekta iesniedzēja A sadaļā norādītajām darbības jomām?](#Jaut_1_1)

**Projekta apraksts un atbalstāmās aktivitātes, satura plānošana (Projekta pieteikuma veidlapas B sadaļa)**

[Vai konkursa nolikumam atbilst aktivitātes, kuras veic Latvijā reģistrēta biedrība, bet kuru atbalsts vērsts uz Ukrainas cilvēkiem, kuri joprojām atrodas Ukrainā, nevis uz tiem, kuri ieradušies Latvijā?](#Jaut_2_1)

[Vai projekta ietvaros var rīkot izglītojošus, izklaidējošus un saliedēšanās pasākumus Ukrainas civiliedzīvotājiem?](#Jaut_2_2)

[Ar kuru datumu var uzsākt projektu īstenošanu?](#Jaut_2_3)

[Vai aktivitātēm projekta ietvaros ir jānotiek tajā pašā jomā, kurā darbojas organizācija?](#Jaut_2_4)

[Vai ir nepieciešams norādīt specifiskas sadarbības organizācijas Ukrainā un vai ir jābūt noslēgtam oficiālam sadarbības līgumam?](#Jaut_2_5)

[Vai projektā var iekļaut šādu aktivitāti: humānās palīdzības komplektācija un vešana uz Ukrainu?](#Jaut_2_6)

**Projekta budžets (Projekta pieteikuma veidlapas C sadaļa)**

[Vai punktā "telpu nodrošināšana palīdzības sniegšanai" var tikt iekļauti izdevumi par telpu aprīkojuma iegādi?](#Jaut_3_1)

[Vai izmaksām par telpu aprīkojumu vajadzīgi vairāki cenu piedāvājumi?](#Jaut_3_2)

|  |  |  |  |
| --- | --- | --- | --- |
| Nr. | Jautājums | Atbilde | Atsauce  |
| **1. Projekta iesniedzēja atbilstība (Projekta pieteikuma A sadaļa)** |
| 1.1. | Vai jāiesniedz kādi pierādījumi par projekta iesniedzēja pieteikuma A sadaļā norādītajām darbības jomām? | Projekta pieteikuma A 1.sadaļā jāsniedz informāciju par projekta iesniedzēja organizācijas darbības jomu. Projekta iesniedzējam jāatbilst vismaz vienai jomai saskaņā ar Konkursa nolikuma 3.1.2. punktu. Norādītajai informācijai projekta pieteikuma A 1.sadaļā ir jābūt patiesai un, kur iespējams, projekta pieteikuma iesniedzējs var pievienot saites uz informācijas avotiem un/ vai papildu informāciju. Lai paātrinātu projektu vērtēšanas procesu un lai vērtēšanas komisijai nerastos šaubas par informācijas patiesumu, aicinām norādīt informācijas avotu/ saiti, kur vērtētājam būtu iespējams pārliecināties par norādītās informācijas atbilstību. [Atpakaļ uz jautājumu sadaļu](#Projekta_iesniedzēja_atbilstība) | Konkursa nolikuma 3.1.1. punkts 3.1.2. punkts |
| **2. Projekta apraksts un atbalstāmās aktivitātes, satura plānošana (Projekta pieteikuma veidlapas B sadaļa)** |
| 2.1. | Vai konkursa nolikumam atbilst aktivitātes, kuras veic Latvijā reģistrēta biedrība, bet kuru atbalsts vērsts uz Ukrainas cilvēkiem, kuri joprojām atrodas Ukrainā, nevis uz tiem, kuri ieradušies Latvijā? | Projekta ietvaros ir atbalstāmas aktivitātes, kas notiek kādā no programmas konkursa nolikuma 1.6.1.1.-1.6.1.10.apakšpunktā minētajām darbības jomām. Projektu mērķa grupa ir Ukrainas civiliedzīvotāji (arī tie, kas pašlaik atrodas Ukrainā), savukārt aktivitāšu īstenošanas vietai ir jābūt Latvijā. [Atpakaļ uz jautājumu sadaļu](#Darbības_virzieni_aktivitates) | Konkursa nolikuma 1.6.1. punkts3.1.2.punkts |
| 2.2. | Vai projekta ietvaros var rīkot izglītojošus, izklaidējošus un saliedēšanās pasākumus Ukrainas civiliedzīvotājiem? | Projekta aktivitātēm ir jābūt pamatotām un tām ir jāatbilst programmas mērķim - atbalstīt NVO darbības nepārtrauktību, tai skaitā koordinējot un nodrošinot brīvprātīgo darbu Ukrainas civiliedzīvotāju atbalstam. Projekta aktivitāšu ietvaros ir jānotiek vismaz vienai no zemāk norādītajām darbībām:- NVO darbības nodrošināšana pakalpojumu un atbalsta sniegšanai Ukrainas civiliedzīvotājiem, brīvprātīgā darba veicēju piesaiste un informācijas apmaiņa;- brīvprātīgo tīkla uzturēšana (datu bāzes, informācijas apmaiņa starp brīvprātīgajiem, organizācijām un tml.);- brīvprātīgā darba koordinēšana;- informatīvo resursu uzturēšana un attīstība (tīmekļvietnes u.c. rīki);- ziedojumu piesaiste;- pasākumu, brīvprātīgā darba, ziedojumu un pakalpojumu koordinācija Latvijas reģionos;- speciālistu un ekspertu piesaiste pakalpojumu nodrošināšanai;- darbinieku un brīvprātīgo mācības, motivācija, psiholoģiskā palīdzība;- humānās palīdzības komplektēšana un izdale palīdzības sniegšanas punktos;- telpu nodrošināšana palīdzības sniegšanai.[Atpakaļ uz jautājumu sadaļu](#Darbības_virzieni_aktivitates) | Konkursa nolikuma 1.2.punkts1.6.1. punkts1.8.punkts |
| 2.3. | Ar kuru datumu var uzsākt projektu īstenošanu? | Projekta īstenošanas periodam jāiekļaujas programmas izmaksu attiecināmības periodā, t.i. no 2022.gada 15.jūlija līdz 31.decembrim.Provizoriski konkursa rezultāti būs zināmi 2022.gada oktobra sākumā. Ja projekta plānotais sākuma datums ir 2022.gada 15.jūlijs, projekta apstiprināšanas gadījumā izmaksas būs attiecināmas no 2022.gada 15.jūlija. Uz līguma slēgšanas un avansa saņemšanas brīdi organizācijas jau veiktos projekta maksājumus iespējams pārgrāmatot uz projekta izmaksām. Projekta iesniedzējam ir jānodrošina, ka vienas un tās pašas izmaksas netiek segtas no vairākiem avotiem un nerodas dubultais finansējums. [Atpakaļ uz jautājumu sadaļu](#Darbības_virzieni_aktivitates) | Konkursa nolikuma1.13.punkts4.1.punkts4.2.punkts |
| 2.4. | Vai aktivitātēm projekta ietvaros ir jānotiek tajā pašā jomā, kurā darbojas organizācija? | Projekta iesniedzējam ir jāatbilst vismaz vienai no konkursa nolikuma 3.1.2.punktā minētajām darbības jomām, un projekta aktivitātes var notikt jebkurā no konkursa nolikuma 1.6.1.punktā norādītajām jomām ar nosacījumu, ka tās ir vērstas uz programmas mērķa sasniegšanu. Projekta īstenotājam jābūt vismaz trīs mēnešu pieredzei līdz projekta pieteikuma iesniegšanai Konkursa nolikuma 1.6.1. punktā norādīto darbību sistemātiskā īstenošanā, nodrošinot atbalstu un pakalpojumus Ukrainas civiliedzīvotājiem.[Atpakaļ uz jautājumu sadaļu](#Darbības_virzieni_aktivitates) | Konkursa nolikuma 1.6.1. punkts3.1.2.punkts |
| 2.5. | Vai ir nepieciešams norādīt specifiskas sadarbības organizācijas Ukrainā un vai ir jābūt noslēgtam oficiālam sadarbības līgumam? | Saskaņā ar Konkursa nolikumu projekta īstenošanai sadarbības partnera piesaiste nav obligāta. Līdz ar to nav obligāti jānorāda specifiskas sadarbības organizācijas Ukrainā, tomēr, ja sadarbības organizācija jau ir zināma, aicinām to norādīt projekta pieteikumā. Sadarbības līgumu nav nepieciešams iesniegt, taču aicinām to noslēgt, lai mazinātu risku projekta iesniedzējam.[Atpakaļ uz jautājumu sadaļu](#Darbības_virzieni_aktivitates) |  |
| 2.6. | Vai projektā var iekļaut šādu aktivitāti: humānās palīdzības komplektācija un vešana uz Ukrainu? | Jā, ja aktivitātes īstenošana, šajā gadījumā humānās palīdzības komplektācija, notiek Latvijā un projekta mērķa grupa ir Ukrainas civiliedzīvotāji.[Atpakaļ uz jautājumu sadaļu](#Darbības_virzieni_aktivitates) | Konkursa nolikuma 1.6.1. punkts1.8.punkts1.14.punkts |
| **3. Projekta budžets (Projekta pieteikuma veidlapas C sadaļa)** |
| 3.1. | Vai punktā "telpu nodrošināšana palīdzības sniegšanai" var tikt iekļauti izdevumi par telpu aprīkojuma iegādi? | Izdevumu tāmē var iekļaut tādas izmaksas, kas atbilst programmas konkursa nolikuma 4.1.punktam, kā arī, ja tās ir nepieciešamas, lai īstenotu aktivitāti kādā no konkursa nolikuma 1.6.1.punktā norādītajiem darbības virzieniem. Aicinām visas izmaksas pamatot projekta pieteikuma C2.sadaļā “Projekta budžeta pozīciju skaidrojums” un izvērtēt, vai iekļaujot izdevumu tāmē konkrētās izmaksas ir ievērots izmaksu lietderības, ekonomiskuma un efektivitātes princips. [Atpakaļ uz jautājumu sadaļu](#Projekta_budžets) | Konkursa nolikuma 1.6.1. punkts4.1.punkts |
| 3.2. | Vai izmaksām, piemēram, par telpu aprīkojumu vajadzīgi vairāki cenu piedāvājumi? | Konkursa nolikumā ir noteikts, ka visām izmaksām jāatbilst izmaksu lietderības, ekonomiskuma un efektivitātes principiem. Lai to nodrošinātu, projekta iesniedzējam jāveic tirgus izpēte (tirgus cenu apzināšana). Veiktās cenu aptaujas un cenu piedāvājumi nav jāiesniedz kopā ar projekta pieteikumu, tomēr, ja kādā pozīcijā plānotās izmaksas ir redzami virs tirgus vidējām cenām (netipiski augstas), projekta pieteikuma C2.sadaļā jānorāda informācija par veikto tirgus izpēti un jāargumentē konkrētā pakalpojuma sniedzēja izvēli. Nepieciešamības gadījumā Fonds var lūgt iesniegt veiktās cenu aptaujas un saņemtos cenu piedāvājumus. C2.sadaļā norādītā informācija ir vienīgais veids, kā projekta iesniedzējs var argumentēt savu izvēli un ietekmēt projekta novērtējumu kvalitātes 5.9.5.kritērijā.[Atpakaļ uz jautājumu sadaļu](#Projekta_budžets) | Konkursa nolikuma 4.1. punkts |